Metrourile nu vor circula în noaptea de Revelion. Programul de pe 1, 2 și 3 ianuarie.
Metrourile nu vor circula în noaptea de Revelion, anunță Metrorex. În zilele de 1, 2 și 3 ianuarie 2021, trenurile de metrou vor circula pe toate magistralele la un interval de 9 minute.
"Metrorex informează publicul călător că în contextul prelungirii stării de alertă la nivel național cauzată de pandemia cu coronavirus și în conformitate cu dispozițiile legale – H.G. nr. 1065/11.12.2020, în noaptea de 31 decembrie 2020/01 ianuarie 2021, trenurile de metrou nu vor circula", transmite Metrorex. În zilele de 1, 2 și 3 ianuarie 2021, trenurile de metrou vor circula pe toate magistralele la un interval de 9 minute, conform graficelor pentru zilele de week-end și sărbători legale, în caz de necesitate, fiind disponibile 5 trenuri care vor fi introduse suplimentar.